als_Latn dik_Latn sna_Latn
Instagrami është klasifikuar si platforma sociale më negative kur bëhet fjalë për ndikimin në shëndetin mendor të të rinjve. Ky është përfundimi më i fundit i realizuar nga Royal Society për shëndetin mendor në Britaninë e Madhe ku morën pjesë 1479 të rinj të moshës 14-24 vjeç. Pjesëmarrësit u pyetën se si ndiheshin gjatë përdorimit të rrjeteve sociale dhe të renditinin aplikacionet që ndikonin negativisht në gjenden emocionale. Studimi i quajtur ''Status of Mind' zbuloi se Instagram, rrjeti social më i famshëm për publikimin dhe shpërndarjen e fotove, ndikonte negativisht në shëndetin e tyre pasi krijon kompleksitete në lidhje me pamjen e jashtme, vetëbesimin e ulët, gjumin dhe frikën e humbjes. Rrjeti social me ndikimin më pozitiv ishte YouTube, i ndjekur nga Twitter, Facebook dhe Snapchat që u renditën në vend të tretë dhe të katërt. Sipas ekspertëve të shëndetit mendor, përdorimi i filtrave zbukurues të Instagram është mënyra e vetme që këta të rinj t'i ''shpëtojnë'' paragjykimeve, mospërkatësisë sociale apo dhe bullizmit lidhur me paraqitjen e tyre. Sipas Shirley Cramer, shefes ekzekutive e “Royal Society for Public Health”, mediat sociale krijojnë të njëjtën vartësi si duhani dhe alkooli. Ato kanë fituar dhe vazhdojnë të fitojnë aq shumë terren në jetën e të rinjve aq sa është thuajse e pamundur ta imagjinojnë jetën e tyre pa to.
als_Latn